da en da nl ca da da da es da da da da da da da da ceb da da da da de da da da da da da da da da da da da da nl da en da da es nl da
En stadig større del af de fordrevne fra Ukraine arbejder | Beskæftigelsesministeriet
20.8.2022 12:00:54 CEST | Beskæftigelsesministeriet
Antallet af fordrevne ukrainere på danske arbejdspladser er støt stigende. Der er foreløbigt registreret 4.258 personer i beskæftigelse i juli måned, og det tal forventes at stige i takt med efterregistreringer fra virksomhederne. Det svarer til ca. 36 pct. af de fordrevne fra Ukraine, der står til rådighed for arbejdsmarkedet ved enten at være i beskæftigelse eller visiteret jobparate i juli. Mængden af fordrevne ukrainere i beskæftigelse i juni er opjusteret til 3.410.
- Det er rart at se, at der for alvor er kommet skub i antallet af fordrevne ukrainere på de danske arbejdspladser. Vi har hele tiden vidst, at mange ikke kan komme fra et krigsramt land og gå direkte ind på det danske arbejdsmarked. Der er forskellige udfordringer for familier med at komme på plads, og der er naturligvis også nogle sprogvanskeligheder.
- Regeringen har haft stort fokus på at justere på systemer og regler, så vejen til beskæftigelse er hurtigere og mere smidig. Det er positivt, at det er lykkedes mange af de fordrevne, og jeg ser selvfølgelig gerne, at endnu flere finder et arbejde. Det er godt, at de kan forsørge sig selv og familien og samtidig have muligheden for at få en så normal hverdag som muligt. Virksomhederne nyder også godt af flere hænder i denne tid, hvor ledigheden er lav, og beskæftigelsen sætter rekord efter rekord.
- Vi har i 'Partnerskabet om ukrainere i job' hele tiden blik for, om der er behov for nye initiativer, der kan hjælpe den positive udvikling endnu mere på vej.
Følg pressemeddelelser fra Beskæftigelsesministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Beskæftigelsesministeriet
Forståelse om arbejdsmiljøindsatsen og indsatsen mod social dumping3.10.2022 17:08:34 CEST | Pressemeddelelse
Et bredt flertal af partier har i dag givet håndslag på at videreføre bevillingerne til Arbejdstilsynet, Skattestyrelsen, NFA og Erhvervsstyrelsen i 2023, hvis ikke de når at blive enige om en ny politisk aftale inden årets udløb.
Beskæftigelsesminister Peter Hummelgaards kommentar til ledighedstallet for august 202230.9.2022 08:38:33 CEST | Pressemeddelelse
I august 2022 var der 77.277 ledige. Det er 1.150 færre end måneden før. Det lille fald ændrer ikke ved, at ledigheden fortsat er nede på 2,7 pct. af arbejdsstyrken. Beskæftigelsesminister Peter Hummelgaard siger: - Ledigheden i Danmark er fortsat nede på et meget lavt niveau. Det er virkelig glædeligt for os alle sammen – ikke mindst for de historisk mange danskere på kanten af arbejdsmarkedet, der er kommet med i arbejdsfællesskabet. Og det bekræfter mig i, at regeringen har ført en slagkraftig og ansvarlig økonomisk politik, som vores arbejdsmarked og samfund i den grad har nydt godt af. - Det er svært at komme udenom, at den positive udvikling på arbejdsmarkedet også har bidraget til, at vi mangler arbejdskraft – og det kommer vi også til i årene fremover. Det er noget regeringen tager meget alvorligt, og som vi allerede har handlet på. For eksempel har vi afskaffet modregning i social pension som følge af partners arbejdsindtægt ligesom vi for nylig har landet en bred politisk aft
Beskæftigelsen når nye højder for personer med handicap26.9.2022 09:01:23 CEST | Pressemeddelelse
Beskæftigelsen for personer med handicap ligger på det højeste niveau siden 2008. Ny analyse fra VIVE viser, at knap 61 pct. er i beskæftigelse.
Bredt flertal indgår ny arbejdsskadeaftale23.9.2022 14:57:42 CEST | Pressemeddelelse
Regeringen og et bredt flertal af Folketingets partier har i dag indgået en ny arbejdsskadeaftale. Det er den første større reform af området siden 2004.
Beskæftigelsesminister Peter Hummelgaards kommentar til lønmodtagerbeskæftigelsen for juli 202223.9.2022 08:07:39 CEST | Pressemeddelelse
I juli 2022 var der 2.952.700 personer i job. Det er 5.000 færre end måneden før svarende til et fald på 0,2 procent. Efter 17 måneder med stigninger falder beskæftigelsen nu. Ser man på den private sektor, er der i juli et uændret antal lønmodtagere siden juni måned. I samme periode er der 5.000 færre offentligt ansatte. Beskæftigelsesminister Peter Hummelgaard siger: - Beskæftigelsen herhjemme følger fortsat en fin udvikling. Selvom der ikke er sket en stigning siden juni, så har vi set stigning i beskæftigelsestallene 17 måneder i træk. Siden januar 2021 er lønmodtagerbeskæftigelsen sågar steget med omtrent 190.000. Det bekræfter mig blot igen i, at regeringen har ført en ansvarlig og klog økonomisk politik, som vi fortsat høster frugterne af. - Selvom det går så godt med beskæftigelsen herhjemme, så mærker alle konsekvensen af de stigende forbrugerpriser. Det er noget, der påvirker alle danske hjem og virksomheder. Det er regeringen meget opmærksomme på, og vi har allerede sat en r
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022